মাহমুদ খলিল (মানবাধিকার কর্মী)

মাহমুদ খলিল (জন্ম ১৯৯৫) একজন সিরিয়ান বংশোদ্ভূত ফিলিস্তিনি মানবাধিকার কর্মী এবং মার্কিন যুক্তরাষ্ট্রের কলাম্বিয়া বিশ্ববিদ্যালয়ের প্রাক্তন শিক্ষার্থী। ২০২৪ সালে কলাম্বিয়া বিশ্ববিদ্যালয়ের ফিলিস্তিনি-পন্থী বিক্ষোভে তার ভূমিকা এবং পরবর্তীতে ২০২৫ সালে মার্কিন যুক্তরাষ্ট্রের অভিবাসন ও শুল্ক প্রয়োগকারী সংস্থা (আইসিই) কর্তৃক আটক হওয়ার জন্য তিনি ব্যাপকভাবে আলোচিত হন।

 প্রাথমিক জীবন 
খলিল ১৯৯৫ সালে সিরিয়ার একটি শরণার্থী শিবিরে ফিলিস্তিনি বাবা-মায়ের ঘরে জন্মগ্রহণ করেন এবং পরে তিনি বৈধভাবে মার্কিন স্থায়ী বাসিন্দা হন।

তিনি বৈরুতের লেবানিজ আমেরিকান বিশ্ববিদ্যালয় থেকে কম্পিউটার বিজ্ঞানে স্নাতক ডিগ্রি অর্জন করেন এবং তারপর কলম্বিয়া বিশ্ববিদ্যালয়ের আন্তর্জাতিক ও জনসাধারণের বিষয়ক স্কুলে ভর্তি হন। সেখানে তিনি ২০২৪ সালের ডিসেম্বরে ডেভেলপমেন্ট অনুশীলনে জনপ্রশাসনে স্নাতকোত্তর ডিগ্রি অর্জন করেন।

 কার্যকলাপ 
২০২৪ সালের বসন্তে খলিল কলম্বিয়া বিশ্ববিদ্যালয়ে ফিলিস্তিনি-পন্থী বিক্ষোভের একজন আলোচক এবং মুখপাত্র হিসেবে আবির্ভূত হন। যেখানে ইসরায়েলের সাথে যুক্ত কোম্পানিগুলি থেকে বিচ্ছিন্নকরণ এবং ইসরায়েল-হামাস সংঘাতে যুদ্ধবিরতির দাবি জানানো হয়েছিল। বিক্ষোভের সময় তাকে গ্রেপ্তার করা হয়নি বা হ্যামিল্টন হল দখলের মতো কর্মকাণ্ডে অংশগ্রহণের অভিযোগও আনা হয়নি।

 আইসিই কর্তৃক আটক এবং মুক্তি 
থাম্ব|মাহমুদ খলিলকে আটকের প্রতিবাদে নিউ ইয়র্ক সিটিতে বিক্ষোভ
২০২৫ সালের ৮ মার্চ মার্কিন অভিবাসন ও শুল্ক প্রয়োগকারী সংস্থা (আইসিই) খলিলকে তার ম্যানহাটনের অ্যাপার্টমেন্ট থেকে গ্রেপ্তার করে। অভিবাসন ও জাতীয়তা আইনের একটি অস্পষ্ট বিধান উল্লেখ করে এবং তার ২০২৪ সালের গ্রিন কার্ড আবেদনে মিথ্যা তথ্য দেওয়ার অভিযোগ করে যা তিনি অস্বীকার করেন। মার্কিন পররাষ্ট্রমন্ত্রী মার্কো রুবিও দাবি করেন যে তার সক্রিয়তা মার্কিন পররাষ্ট্র নীতির ক্ষতি করেছে। খলিলকে লুইজিয়ানার জেনার লাসাল ডিটেনশন সেন্টারে ১০৪ দিন আটক রাখা হয়েছিল। তার গ্রেপ্তারের ফলে নিউ ইয়র্ক, ওয়াশিংটন, ডিসি এবং সান ফ্রান্সিসকোতে বিক্ষোভ শুরু হয় যেখানে প্রতিনিধি আলেকজান্দ্রিয়া ওকাসিও-কর্টেজের মতো ব্যক্তিত্বদের সমর্থন ছিল। তারা এই গ্রেপ্তারকে রাজনৈতিকভাবে উদ্দেশ্যপ্রণোদিত বলে অভিহিত করেছিলেন।

২০২৫ সালের ১১ জুন ফেডারেল বিচারক মাইকেল ফারবিয়ার্জ খলিলের আটককে অসাংবিধানিক বলে রায় দেন। তিনি আরও উল্লেখ করেন যে খলিলে কোনভাবেই দেশত্যাগ বা সম্প্রদায়িক উস্কানির জন্য হুমকি নন। ২০২৫ সালের ২০ জুন খলিলকে মুক্তি দেওয়া হয়। আদালতের কাছে প্রতিয়মান হয় যে সরকার যথাযথ যাচাই না করেই শুধুমাত্র একটি পত্রিকার প্রতিবেদনের উপর নির্ভরশীল হয়ে মামলা করে। ফিলিস্তিনিপন্থী ছাত্র কর্মীদের বহিষ্কারের জন্য ট্রাম্প প্রশাসনের বৃহত্তর প্রচেষ্টার অংশ হিসেবে তার মামলাটি মনোযোগ আকর্ষণ করে।

২০২৫ সালের ১০ জুলাই তাঁকে অন্যায়ভাবে আটকে রাখার অভিযোগে ট্রাম্প প্রশাসনের কাছে ২০ মিলিয়ন ডলারের ক্ষতিপূরণ চেয়ে আদালতে মামলায় দায়ের করা করেন। এর প্রেক্ষিতে মার্কিন হোমল্যান্ড সিকিউরিটি বিভাগ, অভিবাসন ও শুল্ক প্রয়োগকারী সংস্থা (আইসিই) এবং পরররাষ্ট্র দপ্তরের বিরুদ্ধে তিনি অভিযোগ দায়ের করেন।
 মার্কিন যুক্তরাষ্ট্র থেকে বহিষ্কারের আদেশ 
২০২৫ সালের সেপ্টেম্বরে একজন আমেরিকান অভিবাসন বিচারক খলিলের বহিষ্কারের আদেশ দেন।

 ব্যক্তিগত জীবন 
তিনি মার্কিন নাগরিক ডাক্তার নূর আবদাল্লার সাথে বিবাহিত বন্ধনে আবদ্ধ হন। তাদের একটি শিশু পুত্র সন্তান রয়েছে।

আটক থাকাকালীন খলিলের স্ত্রী তার পক্ষ থেকে তার কলম্বিয়া বিশ্ববিদ্যালয়ের ডিপ্লোমা গ্রহণ করেন এবং তার ছেলের জন্মের ঘোষণাও দেন। মুক্তি পাওয়ার পর তিনি নিউ ইয়র্কে তার পরিবারের সাথে পুনরায় মিলিত হন।

 তথ্যসূত্র 

বিষয়শ্রেণী:মার্কিন যুক্তরাষ্ট্রের রাজনৈতিক বন্দী
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর আলজেরীয় ব্যক্তি
বিষয়শ্রেণী:২১শ শতাব্দীর ফিলিস্তিনি ব্যক্তি
বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দামেস্কের ব্যক্তি